
Diada de l’Infant 

Copiem de «La Humanitat» del dia 25, prop passat’ 
1‘article que sobre LA DIADA DE L’INFANT, pu- 
blicà el nostre president. 

El proper mes de gener tindrà lloc, aSans, la gran diada de l’Infant, organit- 
zada per I’«Ateneu Enciclopèdic Sempre Avant». 

Donada la Irascendència de l’acte i la seva finalitat he cregut necessari posar 
a coneixement de l'opinió pública la lloable iniciativa del dit Ateneu, 

Es tracta d'abraçar tota la dispersa mainada de la gent treballadora i humil del 
districte setè sota una festa eminentment infantil i eminentment educadora Cal 
assenyalar, amb consciència però, el camí pel qual han de passar els homes del 
demà, perquè es trobin situats amb voluntat i in tel ligèncja enfront de tots els greus 
problemes que fatalment, encaro, espurnejaran quan siguin homes. 

Si, avui, els infants d’ahir, ens hem trobat abocats al llot d’una sèrie de preju- 
dicis morals més que materials, Inexistència dels quals ens han gairabé ofegat per 
complert l’ànsia espiritual lleugerament sentida, hem d’aprofitar aquesta espurna 
de revelació per a alleugerir el pes que, inconscientment i inhumanamení, duen els 
infants d’avui que són, creiem sens dubte, els predestinets © viure una írensforma- 
ció social que, amb llur preparació deguda, poden cnsenyorir-se’n i bastir una 
societat humana, generosa, prenyada de bondat i cTintel'ligéncia. 

A l’infant se l’ha dut a l’escola amb desinterès. El seu pas per les aules d'estud 1 
ha estat amagat amb una imperdonable intenció, L’escola confessional que és la 




que ha tingut i malauradament té, encara, el major nombre d’infants, ha fet un 
enterinyat de deixebles en els quals se'ls ha inculcat una consciència sectària, 
vestida d’una mala fi de prejudicis, ai servei d’una tendència que permeteu-nos dir, 
pels sincers devots que s’hi eixopuguen, ens mereix iot el respecte, però voldríem 
veure definitivament desapareguda pel mal us que n'han sabut fer els ano- 
menats mercaders del Temple. 

L’infant s'ha trobat a la llar paternal mancat d'una amorosa companyia, fruit 
d’una manca d’estabilitat social, la qual l'ha empès a la recerca d’un esplai a la 
boca del carrer que i 1 ha mossegat amb febre amb el joc barroer com, per posar 
un exemple, amb el llançament intencionat d’un cop de pedra damunt d'altres com- 
panys que, com ell, s'arrosseguen, perduts, per la via de la ciutat. I així per aquest 
abandó s’ha anat deshumanitzant i esdevenint una bèstia — la paraula és aura, el 
dir-la fa enrogir, però realment és aquesta. 

Per a teixir una societat més justa ens hem preocupat de fer una revolució 
política, de fer una revolució social, de fer una revolució científica; hem volgut 
copsar l'ideal dels nostres somnis, estudiar i treballar per tota aquesta diversitat 
de problemes que mouen l'interès mundial, però potser hem oblidat una mica 
1 atenció que mereix l'infant així que raona? Tal vegada no està aquí la clau de 
I èxit de tot aquest conglomerat de problemes que preocupen i convulsionen la 
humanitat? 

L’Ateneu Enciclopèdic Sempre Avant, posa, a Barcelona, la primera pedra 
per a agermanar els infants al vol d'una bandera blanca: Cultura. Una voleiadissai 
d'humils ocells, que seran els infants, saludaran amb una prometença encoratja- 
dora l'any nou que s'apropa, puix que serà al gener la festa, i potser sigui enguany 
i sigui aquesta festa la que marcarà en el cor del suburbi setè, la prometença que 
un dia no llunyà, gràcies a la Diada de l’Infant, va poder-se vestir definitivament 
la futura Universitat Popular, llar on han d'eixoplugar-se els assedegats d'amor 
i de justícia. 

Ara cal que no passi per desapercebut pels que diuen que treballen per la 
Cultura Així ho esperem. 

DAVID BOVER MASDÉU 



NOTICIARI 

La nostra biblioteca ha sofert una trasmudança que convida a fer-hi l'estada 
més amable. La nova il·luminació ha tingut el gran acert d'imposar un silenci que 
ja de temps desitjàvem, Avui, gràcies a la quietud que fa tanta companyia als que 
vénen a la biblioteca a tastar la carícia de la bona lectura, la taula del pa espiritual 
ja resulta petita... 

Ornamenta el lloc l'exquisidesa amb que ha estat vestida la vitrina de ciències 
naturals, Es inapreciable la cura amb que ha estat posada, com inapreciable és el 
valor, que per orgull de l'Ateneu contè aquest petit, humil i íntim museu de cièn- 
cies naturals. 



Us haurà arribat a la ma el programa del curset d’interpretació Pianística que a 



càrrec d 4 en Juli Pons s’ha començat ara. Ens plau posar en coneixement de tots 
els entusiastes de Part musical que amb aquest curset tenen una bona ocasió per a 
copsar la bellesa d'aquesta parla divina. 



Dintre poc l'Ateneu us cridarà a fer acte de presència en contra de la pena 
de mort, No calen pregs ni comentaris. 



Ej dia 6 del pròxim mes de febrer, a les 9 i mitja del vespre, teniu el deure ine- 
ludible d'assistir a l'assemblea Extraordinària que celebrarem. L'ordre a seguir us 
serà prèviament comunicat. Cal que a totes les Assemblees hi hagi el maxim d'asso- 
Giats possible. L'Ateneu marxa segons el camí que dicta l'Assemblea. Observeu 
doncs la impartància que té la vostra assistència, 




És amb joia que observem els avenços que, gràcies el curset fotogràfic que 
s'està celebrant, els elements que hi prenen part, aconsegueixen. 

Preveiem que la primera exposició fotogràfica ssbrepassarà en gran manera a 
les anteriors, comptant amb les nous coneixements que han assolit els entusiastes 
de l'art fotogràfic. 



Dintre la primera quinzena del mes de febrer s'inaugurarà un curset de gramà- 
tica alemana Donada la garantia del profesor així com també el mínim de la ma- 
trícula que regirà, dit curs promet ser un èxit de deixebles. Tenim la seguretat que 
serà així. Val a dir que l'ocasió s'ho val. Es tracta de saber amb un mínim d'esforç 
la llengua universalment eoneguda. 



Són 146 els llibres llegits a domicili durant aquest prop passat mes de desembre. 
I ara que parlem de llibres llegits a préstec, apunteu i recordeu la següent data inte- 
ressantíssima; Llibres llegits des del 1 er de gener del 1934 al 31 de desembre del 
1935, 2 050. El nombre és francament afalagador, però voldríem que ho fos més 
encara. Amb aquest sentit no esterem mai satisfets. 



Estem teixint una festa, La Diada de l'Infant. La premsa ha acullit l'idea amb 
inlerès. L'entusiasme que posem per poguer veure-la realitzada és gran. Ara sols 
ens manca l'escalf moral del nostre associat qui és en definitiva el que ha de diria 
darrera paraula. Dintre poc se us demanarà el més petit diem-ne sacrifici, per tal 
qua sigui possible la Diada. Contribuiu-hi! és per l'infant, A l'infant ningú té dret 
a negar-li el que generosament i humanament demana. 



Heu obsurvat la restauració del material escolar? De mica en mico anem posant 
el que cal, sinò amb el valor que voldríem amb là màxima pulcritut que es necessi- 
ta Augurem un esdevenidor feliç per la marxa d'aquesta nau nostra, les ales de 
la qual són desplegades als quatre vents amb ruta avant, sempre avant. 



PROGRAMÀ D'ACTIVITATS 

Gener del 1 936 

CURSETS 

DE INTERPRETACIÓ PIA MÍSTICA, a càrrec del mestre i 
eminent pianista }ULI PONS. 

Dies de Hiçó: els dissabtes 4, 1!, 13 i 25, a les nou i mitja de ía 



vetllà. 



DE HISTORIA DE LÈS REVOLUCIONS 

El professor Francesc Campana, tots els dijous, a les vuit de ía 
vetlla, parlarà sobre la revolució CENTRE EUROPA. 



Els dimarts 14, 21 i 28, a les vuit de la vetlla, el professor EU3E- 
Bï C. CARBÓ, parlarà sobre LA REVOLUCIÓ D’ITALÍA. 



CONFERÈNCIES 



Dijous 23 — L’enginyer en CARLES BUIGAS SANS, en una conferència 

pública parlarà sobre “LA NAU LLUMINÓS A“ (amb projec- 
cions), a les nou i mitja de la vetlla. 

* 30 — Etí JOSEP CANUDES en una conferència publica parlarà sobre 

“ESTAT ACTUAL DE L’AVIACÏÓ A CATALUNYA. 



CONVERSES 

Dimarts 14 — En ANTONI LÓPEZ, ens parlarà sobre “LES LLUITES SO- 
CIALS A L’ANTIGUETAÏ“ a les nou de la vetlla. 

ATLETISME 

Diumenge 19 — Matx atlètic triangular amb ei Centre Gimnàstic Barcelonès, 
Centre d’Esports i Excursions i el nostre Ateneu. 

EXCURSIONS 

Diumenge 5 — Excursió a Sant Llorenç dé Munt, pressupost: 3’— ptes. 

■ » 12 — Excursió en Autocar a les Guilleries. 

» 19 — Excursió a les Serres de Ponent, pressupost: 3’50 ptes. 

» 26 — Excursió al Castell de Sant Jaume, pressupost: 2'50 ptes. 

